లాక్ డౌన్ 4.0 నిబంధనలు ఇవే | Journalist Sai
Home News లాక్ డౌన్ 4.0 నిబంధనలు ఇవే
కేంద్ర వర్గాల సమాచారం ప్రకారం.. లాక్ డౌన్ 4.0 నిబంధనలు ..!
18వ తేదీ నుంచి ప్రారంభంకానున్న లాక్ డౌన్ 4.0లో పరిమితులతో కూడిన మరిన్ని సడలింపులను సిద్ధం చేసినట్టు కేంద్ర వర్గాలు వెల్లడించాయి. మరో విడత లాక్ డౌన్ పొడిగింపు తప్పనిసరి అయిన పరిస్థితుల్లో, సాధారణ పరిస్థితులు నెలకొల్పడమే లక్ష్యంగా, సడలింపులకు రూపకల్పన చేసినట్టు హోమ్ మంత్రిత్వ శాఖ ఉన్నతాధికారి ఒకరు తెలియజేశారు. రాష్ట్రాలు అందించే బ్లూ ప్రింట్ ఆధారంగా, అవకాశమున్న ప్రతి ప్రాంతంలోనూ ప్రజా రవాణా తిరిగి ప్రారంభం అవుతుందని ఆయన అన్నారు.
క్షేత్ర స్థాయిలో పరిస్థితులను మదించిన తరువాతే నిర్ణయాలు ఉంటాయని, లిమిటెడ్ కెపాసిటీతో స్థానిక బస్సులు నడుపుకోవచ్చని, హాట్ స్పాట్ ప్రాంతాల్లో మాత్రం ఈ సదుపాయం ఉండదని స్పష్టం చేశారు. ప్రజా రవాణా నిమిత్తం బస్సులను అనుమతించిన ప్రాంతాల్లో పాసింజర్ల సంఖ్యపై నియంత్రణలు పాటిస్తూ, ఆటోలు, టాక్సీలు నడుపుకునే అవకాశాన్ని కూడా అందిస్తామని తెలిపారు.
ఇక రాష్ట్రాల పరిధిలో హాట్ స్పాట్ లను నిర్ణయించుకునే అధికారం, రాష్ట్ర ప్రభుత్వాల పరిధిలోకి బదలాయించాలని చాలా మంది సీఎంలు చేసిన డిమాండ్ పై సానుకూల నిర్ణయం వెలువడుతుందని వ్యాఖ్యానించారు. ఇప్పటివరకూ అమలైన నిబంధనలతో పోలిస్తే, లాక్ డౌన్ 4.0 విభిన్నంగా ఉంటుందని ఇప్పటికే ప్రధాని నరేంద్ర మోదీ వ్యాఖ్యానించిన సంగతి తెలిసిందే. కంటైన్ మెంట్ ప్రాంతాలు మినహా మిగతా అన్ని చోట్లా ఈ సడలింపులు ఉంటాయని ఆయన తెలిపారు.
ట్రావెల్ పాస్ లను కలిగివున్నవారు రాష్ట్రాలు దాటి వెళ్లేందుకు అనుమతి లభిస్తుందని, వచ్చే వారం నుంచి విమాన సర్వీసులను నడిపించేందుకూ నిర్ణయం తీసుకోవచ్చని, ఇప్పటికే మొదలైన రైలు సేవలను మరింతగా విస్తరించేందుకు కసరత్తు జరుగుతోందని తెలిపారు. నిత్యావసర సరుకులే కాకుండా, అన్ని రకాల వస్తువులనూ హోమ్ డెలివరీ చేసేందుకు అనుమతులు లభించవచ్చన్నారు.
ఇదే సమయంలో వైరస్ వ్యాపించిన ప్రాంతాల్లో మరిన్ని కఠిన నిబంధనలు ఉంటాయని, రాష్ట్రాలు గుర్తించిన హాట్ స్పాట్ లలో ఎటువంటి కార్యకలాపాలకూ అనుమతి ఉండదని, మిగతా ప్రాంతాల్లో నిబంధనల సడలింపు ఉంటుందని స్పష్టం చేశారు. హోమ్ శాఖ వద్ద ఉన్న గణాంకాల మేరకు పలు రాష్ట్రాల్లోని 11.9 లక్షల మంది ప్రజలు ప్రస్తుతం పరిశీలనలో ఉన్నారని వ్యాఖ్యానించారు.
కేసుల సంఖ్య అధికంగా ఉన్న మహారాష్ట్ర, గుజరాత్ లలో జిల్లాల మధ్య ప్రయాణానికి అనుమతులు ఉండబోవని, కేసులు అధికంగా ఉన్న చోట్ల పరిశ్రమలు తెరిచేందుకూ వీల్లేదని మరో అధికారి వ్యాఖ్యానించారు. ఏపీ, కేరళ, కర్ణాటక, గుజరాత్, ఢిల్లీ రాష్ట్రాలు చాలా సెక్టార్లను తిరిగి తెరిపించాలని కోరాయని, బీహార్, ఝార్ఖండ్, ఒడిశాలు మాత్రం స్వస్థలాలకు వచ్చేస్తున్న వలస కార్మికులను దృష్టిలో ఉంచుకుని లాక్ డౌన్ కొనసాగించాలని కోరాయని ఆయన గుర్తు చేశారు.
lack doun 4.0 nibandhanalu ive | Journalist Sai
Home News lack doun 4.0 nibandhanalu ive
kendra vargala samacharam prakaaram.. lack doun 4.0 nibandhanalu ..!
18va tedee nunchi praarambhankaanunna lack doun 4.0loo parimitulatoe kuudina marinni sadalimpulanu siddham chesinattu kendra vargaalu velladinchaayi. maro vidata lack doun podigimpu tappanisari ayina paristhitullo, saadhaarana paristhitulu nelakolpadame lakshyamgaa, sadalimpulaku roopakalpana chesinattu hom mantritva saakha unnataadhikaari okaru teliyajesaaru. rashtralu andinche bloo print aadhaaramgaa, avakaasamunna prati praantamloonuu praja rawana tirigi praarambham avutundani aayana annaru.
kshetra sthaayilo paristhitulanu madinchina taruvathe nirnayaalu untaayani, limited kepasitito sthaanika bassulu nadupukovachani, hat spat praantaallo maatram ee sadupayam undadani spashtam chesaru. praja rawana nimittam bassulanu anumatinchina praantaallo pasinjarla sankhyapai niyantranalu paatistuu, aatolu, taxilu nadupukune avakaasaanni kuudaa andistaamani telipaaru.
ika rashtrala paridhilo hat spat lanu nirnayinchukune adhikaaram, rashtra prabhutvaala paridhiloki badalaayinchaalani chala mandi cmlu chesina demand pai saanukuula nirnayam veluvadutundani vyaakhyaaninchaaru. ippativarakuu amalaina nibandhanalatho poliste, lack doun 4.0 vibhinnamgaa untundani ippatike pradhaani narendra modii vyaakhyaaninchina sangati telisinde. contine ment praantaalu minaha migata anni chotla ee sadalimpulu untaayani aayana telipaaru.
travel pas lanu kaligivunnavaaru rashtralu daati vellenduku anumati labhistundani, vache vaaram nunchi vimana sarveesulanu nadipinchendukuu nirnayam teesukovachani, ippatike modalaina railu sevalanu marintagaa vistarinchenduku kasarattu jarugutondani telipaaru. nityavasara sarukule kakunda, anni rakala vastuvulanuu hom delivery chesenduku anumatulu labhinchavachannaaru.
ide samayamlo virus vyaapinchina praantaallo marinni kathina nibandhanalu untaayani, rashtralu gurtinchina hat spat lalo etuvanti kaaryakalaapaalakuu anumati undadani, migata praantaallo nibandhanala sadalimpu untundani spashtam chesaru. hom saakha vadda unna ganankala meraku palu rashtralloni 11.9 lakshala mandi prajalu prastutam pariseelanalo unnaarani vyaakhyaaninchaaru.
kesula sankhya adhikamgaa unna maharashtra, gujarat lalo jillala madhya prayaanaaniki anumatulu undabovani, kesulu adhikamgaa unna chotla parisramalu terichendukuu veelledani maro adhikari vyaakhyaaninchaaru. apy, kerala, karnaataka, gujarat, dhilli rashtralu chala sectarlanu tirigi teripinchaalani korayani, beehar, jharkhand, odisaalu maatram swasthalaalaku vachestunna valasa kaarmikulanu drushtilo unchukuni lack doun konasaaginchaalani korayani aayana gurtu chesaru.